stanford-oval/wikipedia huggingface dataset:
מסורן ירוק

| מסורן ירוק |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: בטאים
סדרה:: מסורנאים
משפחה:: מסורניים
סוג:: מסורן
מין:: מסורן ירוק
שם מדעי
 Pristis zijsron ‏בליקר, 1851
מסורן ירוק (שם מדעי: Pristis zijsron), הוא בטאי ממשפחת המסורניים. הוא חי במערב האוקיינוס השקט, האוקיינוס ההודי ובים האדום. מסורן ירוק בוגר מגיע לאורך של 7.3 מטרים (24 רגל). המסורן הירוק משתמש במסור שלו למטרות אכילה. המסור בנוי מאלפי חיישנים שמאפשרים להם לקלוט תנועות סביבם באמצעות שדה חשמלי (בדומה לבטאים אחרים כגון החשמלן הפרסי) ולבנות תמונה תלת־ממדית של הסביבה מעליהם.זה מאפשר להם לראות ולקלוט קלטים מסביבתם כל עוד הם נמצאים קרוב לקרקעית האוקיינוס. הם משתמשים במסור גם לחפירה והעפת חול במטרה לצוד סרטנים וחסרי חוליות קטנים שחיים בקרקעית החולית. הם גם משתמשים במסור על מנת לשפד דגים קטנים ובכך היא משמשת אותם גם לציד. א וכלוסייתם גדלה בקצב איטי, והם נתפסים לעיתים ברשתות דיג ונפגעים מזיהום, מה שגורם לירידה דרסטית באוכלוסייתם, ועל כן המסורן קצר השן הוא בסכנת הכחדה חמורה. המסורן הירוק חי בישראל במפרץ אילת. הנקבה משריצה צאצאים חיים, והשרצים מגיעים לאורך של 60–100 סנטימטר.
הערות שוליים

↑  מסורן ירוק באתר הרשימה האדומה של IUCN
ערך זה הוא קצרמרבנושא דגים. אתם מוזמנים לתרום לוויקיפדיה ו.
מייקל סטייפ

| --- | --- |

סטייפ במהלך הופעה חיה בשנת 2008
 לידה:  4 בינואר 1960 (בן 64) דיקאטור, ג'ורג'יה, ארצות הברית 
 מוקד פעילות:  ארצות הברית ארצות הברית
 תקופת הפעילות:  מ-1980
 מקום לימודים:  אוניברסיטת ג'ורג'יה, תיכון קולינסוויל, Copperas Cove High School 
 סוגה:  רוק אלטרנטיבי, קולג' רוק, פולק רוק, ג'אנגל פופ 
 סוג קול:  בריטון 
 שפה מועדפת:  אנגלית אמריקאית, אנגלית 
 כלי נגינה:  גיטרה אקוסטית 
 michaelstipe.com
 פרופיל ב-IMDb
 
ג'ון מייקל סטייפ (באנגלית: John Michael Stipe; נולד ב-4 בינואר 1960) הוא זמר אמריקאי וסולן להקת אר. אי. אם., שנוסדה על ידו.
סטייפ אחראי אף על הצד הוויזואלי של הלהקה, וביים קליפים שונים של אר. אי. אם. סטייפ מנהל גם חברת הפקת סרטים אשר נמצאת בבעלותו. מלבד פעילותו האמנותית, הוא מעורב בפעילות חברתית ופוליטית ענפה.
ביוגרפיה > נעוריו ותחילת הקריירה המוזיקלית

סטייפ נולד בג'ורג'יה שבארצות הברית, למשפחה מתודיסטית. אביו היה איש צבא ובשל כך הוא התגורר במקומות רבים במהלך ילדותו והתבגרותו. בשנת 1978 נרשם ללימודי ציור וצילום באוניברסיטת ג'ורג'יה. בשנת 1980 פגש סטייפ את פיטר באק, שהיה אז מוכר בחנות תקליטים מקומית. השניים התיידדו והחלו לכתוב שירים יחדיו, כשלאחר תקופה קצרה הצטרפו אליהם ביל ברי ומייק מילס. הארבעה קראו לעצמם אר. אי. אם - שם שסטייפ מצא באקראי לאחר ריפרוף במילון- REM הם ראשי תיבות של Rapid Eye Movement (שלב במהלך השינה בו מופיעים חלומות, אשר מתאפיין בתנועות עיניים מהירות). באותה שנה החליטו הארבעה לפרוש מלימודיהם על מנת להתמקד בעשייה המוזיקלית. בשנת 1983 הוציאה הלהקה את אלבומה הראשון שזכה לשבחי המבקרים.
ביוגרפיה > פרויקטים מיוחדים וסגנון מוזיקלי

בשנת 1994, תכנן סטייפ שיתוף פעולה מוזיקלי יחד עם סולן נירוונה, קורט קוביין, במטרה להרחיק את קורט מעולם הסם בו היה שקוע. שיתוף הפעולה לא יצא לפועל עקב מותו של קורט, וסטייפ נבחר להיות סנדקה של בתם המשותפת של קורט וקורטני לאב. סטייפ ביצע מספר ביצועים משותפים יחד עם הזמרת נטלי מרצ'נט. בשנת 2006 ביצע סטייפ מספר שירים למען נפגעי הוריקן קתרינה, אחד מהם בשיתוף סולן להקת קולדפליי כריס מרטין זכה להצלחה רבה. בשנת 2008 הוציא סטייפ בשיתוף עם חברת לקוסט חולצת פולו מיוחדת במהדורה מוגבלת.
חברת ההפקה שהקים בשנת 1987 יחד עם ג'ון מקאי שמה לה ליעד לקדם סרטים יצירתיים אלטרנטיביים. החברה הפיקה מספר סרטים שזכו להצלחה רבה ובהם: להיות ג'ון מלקוביץ', איש על הירח ועוד. בנוסף השתתף סטייפ במספר סרטים וסדרות טלוויזיה, לרבות בסדרת הילדים הפופולרית רחוב סומסום והסימפסונס.
סגנון השירה הייחודי של סטייפ, שהוגדר על ידי הוושינגטון פוסט כ"מלמולים", זכה לתשומת לב רבה בתחילת דרכה של הלהקה. סטייפ עצמו הגיב לנושא ואמר כי "זו פשוט הדרך בה אני שר. ניסיתי לשלוט בזה, אך זה פשוט נשמע מזויף". סולן להקת U2 בונו התבטא כי קולו של סטייפ הוא "יוצא דופן".
ביוגרפיה > חיים אישיים

בשנת 1991 ו-1992 הוציאה הלהקה שני אלבומים אשר ייצבו את מעמדם כלהקת מיינסטרים מובילה. במהלך אותה שנה נפוצה שמועה כי סטייפ חלה במחלת האיידס. סטייפ הכחיש שמועה זו, וייחס אותה למראהו הרזה ולהכרה הציבורית שהמחלה זכתה באותן שנים.
בשנת 1994, בתגובה לשאלה לגבי הזהות המינית שלו, השיב סטייפ כי הוא אינו מגדיר עצמו כהומוסקסואל, הטרוסקסואל או ביסקסואל. הוא טען כי הוא נמשך וניהל מערכות יחסים עם נשים וגברים. כמו כן, במהלך ריאיון למגזין טיים בשנת 2001 סיפר כי הוא מנהל מערכת יחסים עם גבר כ-3 שנים. בריאיון למגזין BUTT אמר כי הוא מעדיף לתאר עצמו כקוויר.
פעילות פוליטית

באוקטובר 2023, סטייפ, יחד עם עוד קבוצה של 54 אמנים ואישים בתעשיית הבידור חתם על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. במכתב, עליו חתמה רשימה ארוכה של ידוענים, נדרש נשיא ארצות הברית להביא להפסקת אש מיידית בין ישראל לעזה. במכתב אומנם מוזכרים החטופים, והוא קורא להפסקת אש כדי למנוע הרג נוסף בשני הצדדים, אך הניסוח נוטה בבירור לצד הפלסטיני ודורש להפסיק את הפצצת עזה.
הערות שוליים

↑  "R.E.M. Tackles Songs of Faith and Revenge". Morning Edition. NPR. 24 במרץ 2008. נבדק ב-15 בינואר 2018. {{cite web}}:  (עזרה)
↑  ilmanns, Wolfgang. "Non-Gay Queer Popstar from R.E.M. Collects Sugar Packets and Was De-virginised at Age Seven". Butt. February 2004
↑  J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית)
| אר> אי.אם |
| --- | --- | --- |
פיטר באק • מייק מילס • מייקל סטייפ • ביל ברי
| אלבומי אולפן | Murmur • Reckoning • Fables of the Reconstruction • Lifes Rich Pageant • Document •   Green • Out of Time • Automatic for the People • Monster • New Adventures in Hi-Fi • Up • Reveal • Around the Sun  • Accelerate • Collapse into Now |  |
דיסקוגרפיה של אר.אי.אם. • קטגוריה:אר.אי.אם. • פורטל:רוק
| --- | --- |
בקרת זהויות :  NLI: 987007428877305171  PLWABN: 9810615339505606  BIBSYS: 63317  BnF: cb140093868 (data)  GND: 135115523  ISNI: 0000 0000 7839 7088  LCCN: n91125827  MusicBrainz: 905a8f9b-03dc-4f47-b9bb-ecce7ea13ab1  NKC: ola2002151822  NTA: 093775156  PIC: 19341  RKD: 401126  SNAC: w62530jg  VIAF: 84964040   WorldCat (עם VIAF): 84964040
מוחמד קאדירי

עבדול מוחמד קאדירי (באנגלית: Abdul Mohammed Kadiri; נולד ב-7 במרץ 1996 באובואסי שבגאנה) הוא כדורגלן גנאי המשחק בעמדת הקשר האחורי.
קריירת מועדונים

קאדירי החל את הקריירה המקצוענית שלו באשנטי גולד מליגת העל הגאנאית.
בהמשך שיחק באוסטריה וינה מהבונדסליגה האוסטרית, בארסנל טולה מליגת העל הרוסית, בדינמו קייב ובצ'רנומורץ אודסה מליגת העל האוקראינית, ובבודפשט הונבד מליגת העל ההונגרית.
תארים

הגביע האוקראיני (1): 2019/2020
הסופר קאפ האוקראיני (1): 2019/2020
הערות שוליים

ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוחמד קאדירי".
מועצת המורים למען הקרן הקיימת לישראל

מועצת המורים למען הקרן הקיימת לישראל הייתה ידועה בעבר גם בשם תנועת המורים למען קרן קיימת לישראל, היא גוף חינוכי שהוקם בשנת 1925 על ידי קבוצת מורים כגוף התנדבותי בלתי-מפלגתי במטרה לעצב את החינוך העברי בשטחי ארץ ישראל ומחוצה לה לאורה של האידאולוגיה החברתית המושרית מרוח ומטרות הקרן הקיימת לישראל. יש הרואים בהקמת מועצת המורים למען הקק"ל תגובה על הקמת זרם העובדים בחינוך בראשית שנות ה-20 של המאה ה-20 ועל תוכניות הלימודים שהיו נהוגות באותה עת בבתי הספר בארץ ישראל שספגו ביקורת ציבורית חריפה.
המועצה רכשה בתוך זמן קצר השפעה רבה והשתלבה במערכת הפורמלית של החינוך העברי תוך השפעה משמעותית על מבנה תוכנית הלימודים ועל תכניה. מועצת המורים העלתה לסדר היום תוכנית חינוכית לאומית מובהקת שהעלתה את המטרות הלאומיות של הציונות למרכז העיסוק, על ידי הדגשת ממדים התיישבותיים וערכיים. ההצלחה המידית מיוחסת לחולשה של מערכת החינוך דאז, והמועצה מילאה תפקיד מכריע בקידום הציונות בחינוך.
מדי שנה מוציאה המועצה פרסומים שונים ובהם גם גלוית ברכה לשנה העברית החדשה המשמש כרטיס ברכת שנה טובה, גלויות אלו הפכו ברבות השנים פריטי אספנות בקרב אספני אביזרי קרן קיימת לישראל.
לקריאה נוספת

שושנה סיטון, חינוך ברוח המולדת, התכנית החינוכית של מועצת המורים למען הקק"ל (1953-1925), דור לדור, קבצים לחקר החינוך היהודי בישראל ובתפוצות, כרך י"ד, אוניברסיטת תל אביב, תשנ"ט
מוחמד פהים דשתי

| --- | --- |
אין תמונה חופשית
 לידה:  1973 פנג'שיר, ממלכת אפגניסטן 
 נהרג:  5 בספטמבר 2021 (בגיל 48 בערך) פנג'שיר, הרפובליקה האסלאמית של אפגניסטן 
 מדינה:  אפגניסטן, הרפובליקה האסלאמית של אפגניסטן 
 תפקיד:  דובר (2021–2021) 
 מפלגה:  National Front of Afghanistan 
 
מוחמד פהים דשתי (1973 לערך – 4 או 5 בספטמבר 2021) היה עיתונאי, פוליטיקאי ואיש צבא אפגני. שימש כדוברה של חזית ההתנגדות הלאומית של אפגניסטן מתחילת השתלטות הטליבאן על אפגניסטן ועד מותו.
ביוגרפיה

דשתי, שנולד בערך בשנת 1973, הוא אחיינו של הפוליטיקאי האפגני עבדאללה עבדאללה, והיה חבר קרוב של משפחת מנהיג הברית הצפונית אחמד שאה מסעוד. ב-9 בספטמבר 2001, בעת ההתנקשות בחייו של מסעוד, נפצע דשתי קשה.
לאחר פלישת ארצות הברית לאפגניסטן הקים בקאבול עיתון שהתפרסם בזכות שמירתו על זכויות העיתונאים ועל חופש הביטוי. הוא היה מנהיג התאחדות העיתונאים האפגנית הלאומית ודמות מפתח בפדרציית העיתונאים וגופי המדיה האפגנית, שנוסדה ב-2012.
ב-2021, בעת השתלטות הטליבאן על אפגניסטן, מונה דשתי לדובר חזית ההתנגדות הלאומית של אפגניסטן, שהתבצרה במחוז פנג'שיר תחת פיקודו של אחמד מסעוד, לאחר שסירב עוד קודם לכן לתפקיד בממשל הטליבאן. הוא היה אחד ממקורות המידע המרכזיים שתיארו לעולם החיצון מה מתחולל בעמק פנג'שיר בעת לחימת כוחות החזית נגד הטליבאן. זמן קצר לפני מותו צייץ בטוויטר כי "אם נמות, ההיסטוריה תזכור אותנו כאנשים שהלכו עבור המדינה שלהם עד הסוף".
מותו

ב-4 או ב-5 בספטמבר נהרג דשתי על ידי כוחות הטליבאן. מותו אושר על ידי מספר מקורות המזוהים עם חזית ההתנגדות. הטליבאן טען כי הוא נהרג בעת מתקפת כוחותיו על בזרק, ואילו חברי פדרציית העיתונאים הבינלאומית טענו כי הוא נהרג בלחימה במחוז אחר. טענות אחרות, שמאוחר יותר אושרו על ידי גורמים בחזית ההתנגדות הלאומית, טענו כי דשתי נהרג בתקיפת מל"טים פקיסטנית, אך פקיסטן והטליבאן הכחישו דיווח זה ולבסוף טענו כי הוא נהרג בעת עימות פנימי בין מפקדי חזית ההתנגדות. על פי דיווחים ב-BBC, מיקומו של דשתי דלף בעת ריאיון שערך, מה שהביא למותו.
לאחר מותו, הספידוהו עיתונאים רבים מרחבי העולם.
הערות שוליים

↑  "Afghanistan: Journalist leader Fahim Dashti killed in Taliban attack in Panjshir Valley". International Federation of Journalists (IFJ) (באנגלית). 2021-09-06. נבדק ב-2021-09-06.
↑  "Kabul airport reopens for domestic flights with no radar as Taliban battles resistance fighters in last holdout". Washington Post (באנגלית). 2021-09-06. נבדק ב-2021-09-06.
↑  "Panjshir resistance leader says ready for talks with Taliban". al-Jazeera (באנגלית). 2021-09-05. נבדק ב-2021-09-06.
↑  "Fahim Dashti survived the 'Lion of Panjshir' assassination. Now, under Taliban fire, he is killed". The Week (באנגלית). 6 בספטמבר 2021. {{cite web}}:  (עזרה)
↑  "Resistance group fighting Taliban offers talks to end conflict in Panjshir". AA (באנגלית). 2021-09-05. נבדק ב-2021-09-06.
↑  Wani, Ashraf (6 בספטמבר 2021). "Chief commander of Panjshir resistance forces Saleh Mohammed killed, claim Taliban". India Today. נבדק ב-6 בספטמבר 2021. {{cite web}}:  (עזרה)
↑  "Taliban wollen Panjshir-Tal erobert haben". ORF (בגרמנית). 2021-09-06. נבדק ב-2021-09-06.
↑  "Pakistan Air Force drones bombed Panjshir resistance?". The Week. 2021-09-06. נבדק ב-2021-09-06. Taghvaee claimed the drone attacks were responsible for killing Fahim Dashti, the spokesperson for the NRF.
↑  Rasooli, Shirshah (2021-09-06). "Well-Known Journalist Fahim Dashti Killed in Panjshir". TOLOnews. ארכיון מ-2021-09-06. נבדק ב-2021-09-07.
↑  Wire, IFP Media (2021-09-07). "BBC Likely Helped Assassination of Panjshir's Fahim Dashti". Iran Front Page (באנגלית). נבדק ב-2021-09-13.
| --- | --- |
בקרת זהויות :  GND: 1196632677  ISNI: 0000 0003 6005 3545  LCCN: n2011201308  VIAF: 8776157100638072740000   WorldCat (עם VIAF): 8776157100638072740000
מועצת המטבע המזרח-אפריקאית

| --- | --- |
 מדינה:  מזרח אפריקה הבריטית 
 תקופת הפעילות:  1919–1966 (כ־47 שנים) 
 
מטבעות 1 סנט ו-10 סנטים של שילינג מזרח אפריקאי
מועצת המטבע המזרח-אפריקאית (באנגלית: East African Currency Board; בראשי תיבות: EACB) הייתה מועצת מטבע והסמכות המוניטרית במושבות הבריטיות במזרח אפריקה בין השנים 1919 ל-1966. המועצה הוקמה לאחר הכיבוש הבריטי את מזרח אפריקה הגרמנית במלחמת העולם הראשונה, והיא פיקחה על המדיניות המוניטריות בטריטוריות של הפרוטקטורט של אוגנדה, מזרח אפריקה הבריטית וטנגניקה, כאשר זנזיבר צורפה בשנת 1936. במשך רוב שנות קיומה, היה תפקידה העיקרי של המועצה לשמור על ערך השילינג המזרח-אפריקאי שווה לערך השילינג הבריטי. דבר זה התבצע באמצעות ההבטחה כי המטבע המקומי מגובה דיו ביתרות של לירה שטרלינג. מטה המועצה היה בלונדון. המועצה עוד המשיכה לפעול זמן קצר לאחר קבלת עצמאותן של אוגנדה, קניה וטנזניה, אך בשנת 1966 היא התפרקה והוחלפה על ידי הבנקים המרכזיים של מדינות אלה.
ראו גם

הבנק של אוגנדה
הקהילייה המזרח-אפריקנית
ערך זה הוא קצרמרבנושא בנקים ובנושא אפריקה. אתם מוזמנים לתרום לוויקיפדיה ו.
מודול אינג'קטיבי

בתורת החוגים, מודול אינג'קטיבי הוא מודול  Q מעל חוג  R, כך שלכל מודול  M ותת-מודול  N, כל הומומורפיזם מ- N ל- Q ניתן להרחבה כך שיהיה מוגדר על כל  M. הדוגמה הקלאסית למודול כזה היא אוסף המספרים הרציונליים  \mathbb {Q}  מעל חוג המספרים השלמים  \mathbb {Z} .
חשיבותם של המודולים האלה נובעת בעיקר מכך שמבחינה קטגורית, מושגי האינג'טיביות והפרויקטיביות של מודולים דואליים זה לזה.
לצד הקשר ההדוק שיש למודולים אינג'קטיביים עם חוג המקדמים (המתבטא למשל בכך שכל מודול אינג'קטיבי הוא בפרט חליק), כל מודול מוכל במודול אינג'קטיבי מינימלי, הנקרא "הסגור האינג'קטיבי" שלו.
את התכונה אפשר להגדיר בכל קטגוריה (לאו דווקא של מודולים). עם זאת, לא בכל קטגוריה קיימים אובייקטים אינג'קטיביים. לדוגמה, בקטגוריה של חבורות רק החבורה הטריוויאלית היא אינג'קטיבית .
הגדרה

מודול שמאלי  Q מעל חוג  R הוא אינג'קטיבי אם הוא מקיים אחד התנאים השקולים הבאים:
כל סדרה מדויקת מהצורה  0\longrightarrow Q\longrightarrow M\longrightarrow N\longrightarrow 0 מתפצלת.
לכל מודול שמאלי  M, אם  Q הוא תת-מודול של  M אז הוא מחובר ישר של  M, כלומר קיים ל- M תת-מודול  N כך ש- Q\oplus N=M.
Q אינו תת-מודול גדול באף מודול.
עבור  R מודולים שמאליים  X ו- Y ופונקציה חח"ע  f:X\rightarrow Y, כל פונקציה  g:X\rightarrow Q ניתנת להרחבה ל- Y, כלומר קיימת פונקציה  h:Y\rightarrow Q כך ש- h\circ f=g. לחלופין, אם השורה העליונה בדיאגרמה הבאה מדויקת, אז ניתן למצוא פונקציה  h כך שהדיאגרמה תהיה קומוטטיבית
קריטריון Baer: בהגדרה לעיל מספיק להניח ש- Y הוא החוג  R, ו- X אידיאל שמאלי שלו.
הפונקטור  \ \operatorname {Hom} (-,Q) מקטגוריית ה- R מודולים השמאליים לקטגוריית החבורות האבליות הוא פונקטור מדויק.
מודול אינג'טיבי ימני מוגדר באופן אנלוגי.
דוגמאות ותכונות

מודול האפס תמיד אינג'קטיבי. מכפלה ישרה של מודולים אינג'קטיביים היא אינג'קטיבית. מחובר ישר במודול אינג'קטיבי הוא אינג'קטיבי.
מעל שדה כל מודול הוא אינג'קטיבי, כפי שאפשר להוכיח על ידי השלמת בסיס לתת-מודול לבסיס של המודול כולו. המודול  \mathbb {Q}  של המספרים הרציונליים מעל החוג  \mathbb {Z}  של השלמים הוא אינג'קטיבי. גם מודול המנה  \mathbb {Q} /\mathbb {Z}  הוא אינג'קטיבי.
מעל חוג דדקינד  R, לכל אידיאל ראשוני  P (שאינו אפס), הגבול הישר  E_{P}=\lim _{\rightarrow }R/P^{n} הוא מודול אינג'קטיבי אי-פריד (indecomposable), וכל מודול אינג'קטיבי אי-פריד הוא כזה. לפי משפט Matlis (1958), מעל כל חוג קומוטטיבי נתרי יש התאמה בין אידיאלים ראשוניים למודולים אינג'קטיביים אי-פרידים. אפילו כאשר החוג לא קומוטטיבי, לכל מודול אינג'קטיבי אי-פריד  M אפשר להתאים ראשוני באופן הבא: הראשוני  P מתאים ל- M אם יש ל- M תת-מודול  N, כך ש- P הוא המאפס של כל תת-מודול שונה מאפס של  N.
דוגמאות ותכונות > חליקות

מודול שמאלי  M הוא חליק אם לכל סקלר  r בחוג ולכל וקטור  m, התכונה  \ ar=0\implies am=0 שקולה ל- \ m\in rM. כל מודול אינג'קטיבי  M הוא חליק. מעל מחלקות מסוימות של חוגים, כגון מעל תחומי שלמות או באופן כללי יותר מעל כל תת-חוג של חוג עם חילוק, כל מודול חסר פיתול חליק הוא אינג'קטיבי. מעל תחום אידיאלים שמאליים ראשי (PLID), כל מודול חליק הוא אינג'קטיבי.
הסגור האינג'קטיבי

כל מודול מעל חוג  R ניתן לשיכון במכפלה ישרה של עותקים של המודול האינג'קטיבי  \ \operatorname {Hom} (R,\mathbb {Q} /\mathbb {Z} ).
התכונות הבאות שקולות עבור מודול  M המוכל במודול  E:
M הוא תת-מודול גדול של  E, אבל לא של אף מודול המכיל את  E;
M הוא תת-מודול גדול של  E, ו- E אינג'קטיבי;
E אינג'קטיבי ואין לו אף תת-מודול אינג'קטיבי המכיל את  M.
סגור אינג'קטיבי (injective hull) של  M הוא מודול  E המקיים את התכונות לעיל. לכל מודול יש סגור אינג'קטיבי יחיד. לדוגמה, הסגור האינג'קטיבי של השלמים (כמודול מעל עצמם) הוא מודול המספרים הרציונליים. הסגור האינג'קטיבי של חוג המטריצות 2x2 המשולשיות-עליונות מעל חוג עם חילוק  D, הוא חוג כל המטריצות בגודל זה מעל החוג. הסגור האינג'קטיבי של  R/P, כאשר  R חוג דדקינד ו- P ראשוני, הוא המודול  E_{P} שהוגדר לעיל.
אפיון תכונות של חוגים באמצעות מודולים אינג'קטיביים

כל המודולים מעל  R אינג'קטיביים אם ורק אם  R חוג פשוט למחצה ארטיני (כלומר, סכום ישר סופי של מטריצות מעל חוגי חילוק); לשם כך מספיק שכל המודולים הציקליים מעל  R יהיו אינג'קטיביים (Osofsky).
סכום ישר סופי של מודולים אינג'קטיביים הוא אינג'קטיבי, אבל טענה זו אינה נכונה לסכום ישר כלשהו. תכונה זו מתקיימת (למודולים שמאליים) אם ורק אם החוג נתרי (שמאלי). בדומה לזה, כל מודול אינג'קטיבי מתפרק לסכום ישר של מודולים אי-פריקים אם ורק אם החוג נתרי. כל מודול אינג'קטיבי מתפרק לסכום ישר של סגורים אינג'קטיביים של מודולים פשוטים, אם ורק אם החוג ארטיני.
באופן כללי תמונה הומומורפית של מודול אינג'קטיבי אינה בהכרח אינג'קטיבית. תכונה זו מתקיימת אם ורק אם החוג תורשתי. לכל מודול יש תת-מודול אינג'קטיבי גדול ביותר, אם ורק אם החוג תורשתי ונתרי.
חוג נקרא אינג'קטיבי לעצמו (self injective) אם הוא אינג'קטיבי כמודול מעל עצמו. כל מודול אינג'קטיבי הוא פרויקטיבי, אם ורק אם כל מודול פרויקטיבי הוא אינג'קטיבי, אם ורק אם החוג אינג'קטיבי לעצמו מימין ומשמאל וארטיני (חוג כזה נקרא חוג קוואזי-פרובניוס).
חוג  R נקרא לא-סינגולרי (שמאלי) אם לכל איבר שונה מאפס  x יש איבר שונה מאפס  y, כך שאם  ayx=0 אז  ay=0. כל חוג כזה משוכן בחוג רגולרי פון-נוימן (החוג  \operatorname {End} (Q) כאשר  Q הסגור האינג'קטיבי של  R כמודול מעל עצמו). חוג לא-סינגולרי שהוא אינג'קטיבי לעצמו (שמאלי) הוא בעצמו רגולרי פון-נוימן.
כאשר  R חוג קומוטטיבי, כל המודולים הפשוטים שלו אינג'קטיביים אם ורק אם הוא רגולרי פון-נוימן.
גרסאות חלשות של אינג'קטיביות

מודול  Q הוא קוואזי-אינג'קטיבי, אם לכל תת-מודול שלו,  N, כל הומומורפיזם מ- N ל- Q ניתן להרחבה כך שיהיה מוגדר על כל  Q. כל מודול אינג'קטיבי הוא קוואזי-אינג'קטיבי, אבל ההפך אינו נכון (החבורה הציקלית מסדר 4 קוואזי-אינג'קטיבית אבל לא אינג'קטיבית). כל מודול פשוט-למחצה הוא קוואזי-אינג'קטיבי. מודול הוא  M קוואזי-אינג'קטיבי אם ורק אם הוא אינווריאנטי לחלוטין בסגור האינג'קטיבי שלו (כלומר, כל אנדומורפיזם של הסגור האינג'קטיבי נושא את  M לעצמו). אם  A\oplus B קוואזי-אינג'קטיבי אז גם המחוברים  A,B כאלה (אבל ההפך אינו בהכרח נכון). למודולים קוואזי-אינג'קטיביים יש חוג אנדומורפיזמים מעניין: רדיקל ג'ייקובסון שלו כולל את האנדומורפיזמים שהגרעין שלהם עיקרי, וחוג המנה ביחס אליו הוא רגולרי, אינג'קטיבי לעצמו, ואפשר להרים ממנו מערכות בנות-מניה של אידמפוטנטים אורתוגונליים בחזרה אל חוג האנדומורפיזמים. למודול קוואזי-אינג'קטיבי אי-פריק יש חוג אנדומורפיזמים מקומי יוניפורמי (היינו כל שני אידיאלים שמאליים שונים מאפס - נחתכים). חוג האנדומורפיזמים של מודול קוואזי-אינג'קטיבי ולא-סינגולרי הוא רגולרי ואינג'קטיבי לעצמו.
מודול הוא skew-injective אם כל אנדומורפיזם של תת-מודול שלו, ניתן להרחבה לאנדומורפיזם של המודול כולו. כל מודול קוואזי-איג'קטיבי הוא skew-injective, וההפך נכון עבור מודולים ארטיניים למחצה (מודול הוא ארטיני למחצה אם לכל מנה לא טריוויאלית שלו יש תת-מודול עיקרי שהוא פשוט למחצה).
תכונה חלשה עוד יותר נקראת  \pi -אינג'קטיביות. מודול הוא  \pi -אינג'קטיבי אם כל אנדומורפיזם אידמפוטנטי של תת-מודול שלו, ניתן להרחבה לאנדומורפיזם של המודול כולו. בחבורות אבליות, תכונה זו שקולה ל-skew-injectiveness. מודול הוא יוניפורמי (כל שני תת-מודולים שונים מאפס - נחתכים) אם ורק אם הוא אי-פריק ו- \pi -אינג'קטיבי. מעל חוג נתרי, כל מודול  \pi -אינג'קטיבי הוא סכום ישר של מודולים יוניפורמיים. אם כל מודול מעל  R הנוצר על ידי שני איברים הוא  \pi -אינג'קטיבי, אז  R פשוט למחצה ארטיני. אם כל מודול ציקלי מעל  R הוא  \pi -אינג'קטיבי, אז  R הוא מכפלה ישרה של חוג פשוט למחצה ארטיני, וחוג יוניפורמי.
לקריאה נוספת

Joseph J. Rotman, An Introduction to Homological Algebra
The Concise Handbook of Algebra, C.21: Injective Modules, A.A.Tuganbaev.
הערות שוליים

↑  Shalom Feigelstock, "Divisible is Injective", Soochow J. of Math. Vol 32(2), 241--243, (2006)
| --- | --- |
בקרת זהויות :  NLI: 987007550705305171  LCCN: sh85066449
מסורן (סוג)

| מסורן |
| --- | --- |
 מסורן קצר-שן
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: בטאים
סדרה:: מסורנאים
משפחה:: מסורניים
סוג:: מסורן
שם מדעי
 Pristis ‏לינק, 1790
מַסּוֹרָן (שם מדעי: Pristis) הוא סוג של בטאי ממשפחת המסורניים בו כל המינים למעט המין היחידי מסורן סכיני (Anoxypristis cuspidata).
מיני המסורן בעלי חוטם ארוך עם שיני מסור לאורכו, והם משתמשים בו כדי להכות בטרפם ולנסר אותו. הם יכולים להגיע לאורך של יותר מ-7 מטרים במינים הגדולים.
כל המינים שוכנים בים, אך כמה מהמינים יכולים לעלות מדי פעם לשפכי נהרות כדי לצוד. הם אוכלים בעיקר דגים אחרים.
רבים ממיני הסוג מצויים בסכנת הכחדה בטבע.
מינים

מסורן גמד (Pristis clavata)
מסורן קצר-שן (Pristis pectinata)
מסורן ירוק (Pristis zijsron)
מסורן מצוי (Pristis pristis)
מסורן ארוך-שן (Pristis perotteti)
הערות שוליים

↑  מילון בעלי חיים: דגי סחוס (תש"ס), 2000, באתר האקדמיה ללשון העברית
| --- | --- |
בקרת זהויות :  NLI: 987007542384805171
מוחמד פאוזי

ערך זה עוסק בקצין ומדינאי מצרי. אם התכוונתם למשמעויות אחרות של השם מוחמד פאוזי, ראו .
| --- | --- |

 לידה:  5 במרץ 1915 מצרים קהיר, מצרים
 פטירה:  16 בפברואר 2000 (בגיל 84) קהיר, מצרים 
 מדינה:  מצרים 
 השכלה:  האקדמיה הצבאית המצרית 
 השתייכות:  צבא מצרים
 דרגה:  גנרל 
 תפקידים בשירות
 רמטכ"ל
 תפקידים אזרחיים
 שר ההגנה
 
פאוזי יושב משמאל לגמאל עבד אל נאצר בזמן מלחמת ההתשה. מימין לנאצר יושב עבד אל-מונעם ריאד
מוחמד פאוזי (בערבית: محمد فوزي; תעתיק מדויק: מחמד פוזי; 5 במרץ 1915 – 16 בפברואר 2000) היה רמטכ"ל צבא מצרים בזמן מלחמת ששת הימים ושר ההגנה של מצרים בתקופת מלחמת ההתשה. נחשב כאיש אמונו של גמאל עבד אל נאצר.
ביוגרפיה

נולד בעבאסייה (קהיר). הקריירה הצבאית של פאוזי החלה לאחר שסיים ב-1936 את האקדמיה הצבאית במצרים (الكلية الحربية). הוא השתתף במלחמת העצמאות כמפקד ביחידת נ"מ שהוצבה בדיר סניד (ליד יד מרדכי). ב-1949, לקראת סיום המלחמה, היה פאוזי שותף לגילוי תוכנית ישראלית לבידוד יחידתו שהוצבה ברצועת עזה. יחד עם חייליו העביר במשך ארבעה ימים בחולות את חלקי מערכות הנשק שלהם ועל ידי הצבתם מחדש סיכלו את התוכנית הישראלית. בלילה האחרון של פעולה זו, נפצע לאחר שרכבו עלה על מוקש והוא פונה לטיפול רפואי בקהיר.
ב-1957 נתמנה על ידי נאצר למפקד האקדמיה הצבאית המצרית ובמקביל, כיהן כראש הכוח האפריקני המשותף שסייע לתנועות שחרור ברחבי אפריקה. ב-1962 פיקד פאוזי על הכוחות המצריים במלחמת האזרחים בתימן ובספטמבר 1964 מונה למשרת המזכיר הצבאי הראשי של הליגה הערבית.
לפני מלחמת ששת הימים כיהן כרמטכ"ל צבא מצרים וב-1966 תאם הפעולות עם צבא סוריה ויחד עם שר ההגנה הסורי, חאפז אל-אסד טווה את שיתוף הפעולה הצבאי שבא לידי ביטוי במלחמת ששת הימים. מברקו אל מפקד כוח החירום של האומות המאוחדות בסיני, שדרש את פינוי הכוח, היה אחד מהזרזים לפריצתה של המלחמה. במלחמה עצמה, היה השלישי בשרשרת הפיקוד לאחר נאצר ושר ההגנה, עבד אל-חכים עאמר, אך כנאמנו של נאצר ניצל מהדחה שהייתה מנת חלקם של חלק גדול מהקצינים הבכירים בצבא המצרי לאחר התבוסה במלחמה. לאחר שהפגין את נאמנותו בפקדו על יחידה שעצרה את עאמר ואת נאמניו שהואשמו על ידי נאצר בקשירת קשר, מונה פאוזי על ידי נאצר למפקד הכללי של הכוחות המזוינים ב-22 ביוני 1967 וב-1968 מונה לשר ההגנה ותפקידו המוצהר היה שיקום כוחו ורוחו של הצבא המצרי והכנתו למערכה שנועדה להשיב את חצי האי סיני לידי מצרים.
בהיותו שר ההגנה החלה מלחמת ההתשה בין ישראל ומצרים. כבעל עמדות "נציות" תמך פאוזי במלחמת ההתשה מתוך אמונה כי ישראל ובמיוחד צה"ל לא יוכלו לעמוד בקשיים הכלכליים והחברתיים שייגרמו כתוצאה מהמלחמה והטיף להסלמה ולגביית מחיר כבד מישראל על ידי פגיעה בחייליה.
עם מותו של נאצר ב-1970 הפך פאוזי, כמו נאמני נאצר אחרים, ללא רצויים בעיניו של השליט המצרי החדש, אנואר סאדאת. במאי 1971 היה פאוזי חלק מקשר נאצריסטי להדחת סאדאת. הקשר נתגלה ופאוזי הודח ונשפט למאסר עולם שהוחלף מאוחר יותר למאסר של 15 שנה. ב-1974 הוא נחון על ידי סאדאת והצטרף למפלגה הנאצריסטית הדמוקרטית הערבית (אנ') והיה חבר בלשכתה המדינית.
פאוזי היה נשוי ואב לשני בנים וארבע בנות.
לקריאה נוספת

מחמד פוזי - פרקים מתוך ספרו של מחמד פוזי שר המלחמה של מצרים, 1989 באתר המרכז למלחמת יום הכיפורים
Youssef Aboul-Enein (Editor), Reconstructing a Shattered Egyptian Army: War Minister Gen. Mohamad Fawzi's Memoirs, 1967-1971, 2014.